《张倅生日以诗为寿》
宋代·沈与求

宿岁雕盘供五辛，充闾佳气已生春。俊游自合陪金马，英骨人犹记石麟。

别乘重分千里政，五湖追数十年身。知公隐德宜难老，鸠杖看扶法从臣。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。